b"\n_START_ARTICLE_\nCamille Lacourt\n_START_SECTION_\nBiografia\n_START_PARAGRAPH_\nTot i n\xc3\xa9ixer a Narbona, Camille s'inicia en la nataci\xc3\xb3 als 5 anys a la Cabanassa i als 16 anys s'integra a l'equip de Font-Romeu. Aconsegueix el bronze en 50 metres esquena als campionats de Fran\xc3\xa7a de cadets. Actualment \xc3\xa9s considerat dels millors nedadors d'esquena francesos de comen\xc3\xa7ament del segle XXI, ha aconseguit diversos t\xc3\xadtols de campi\xc3\xb3 de Fran\xc3\xa7a i r\xc3\xa8cords per aquest estat, malgrat haver canviat dos cops de club entre 2006 i 2008. A nivell internacional, l'any 2009 aconsegueix pla\xc3\xa7a de finalista als campionats del m\xc3\xb3n de nataci\xc3\xb3 de Roma en la modalitat dels 50 metres esquena. L'any 2010 aconsegueix ser tri-campi\xc3\xb3 d'Europa en 100 i 200 metres esquena i en el relleu 4x100 m lliures als campionats d'Europa de nataci\xc3\xb3 a Budapest. El 26 de juliol de 2011 assoleix el t\xc3\xadtol de campi\xc3\xb3 de m\xc3\xb3n empatant amb el franc\xc3\xa8s J\xc3\xa9r\xc3\xa9my Stravius a la prova dels 100 metres esquena amb un temps de 52 segons amb 76 cent\xc3\xa8simes."